Klopeiner See

Lago Klopein (germane Klopeiner See, slovene Klopinjsko jezero) estas lago en Karintio en Aŭstrio, situanta je 46° 36′ 16″ N 14° 34′ 59″ O (mapo). Ĝia surfaco estas proksimume 1,1 km² kaj ĝia maksimuma profundo estas 48 metroj. 15 fiŝaj specoj vivas en la lago. La lago havas tre malgrandan trafluon, do altan restadtempon de la akvo. Pro tio ĝia temperaturo estas alta kaj somere atingas 28 aŭ 29 °C. Tio igas ĝin ŝatata baniĝejo por turistoj.